S-a dat alerta, astăzi, în jurul orei 16:16, pe strada Avarm Imbroane din Timișoara, în urma unui incendiu la hala de producție a fabricii Continental.
Au fost alertate Detasamentele 1 si 2 Timișoara, care s-au mobilizat șase autospeciale de stingere, două autospeciale de primă intervenție și comandă, o autospecială de serviciu, două autoscari mecanice, un echipaj SMURD, o cisternă de 30.000 l și un motoventilator. A fost activată inclusiv Grupa Operativă la nivel inspectoratului.
Flăcările au cuprins aproximativ 200 de mp ai halei care se întinde pe o suprafață de aproape 10.000 de mp. Aproximativ 100 de persoane s-au autoevacuat în siguranță.
Serviciul Privat pentru Situații de Urgență al operatorului economic a acționat pentru stingerea incendiului. Pompierii au ventilat întreg spațiul.